कार्टून क्लिक: वाकई! देश बदल रहा है
प्रधानमंत्री नरेंद्र मोदी ने कहा है कि शिक्षा देश को बदलने की ताकत रखती है।
प्रधानमंत्री मोदी राष्ट्रीय शिक्षा नीति (एनईपी) के तीन साल पूरे होने के अवसर पर आयोजित ‘अखिल भारतीय शिक्षा समागम’ के उद्घाटन कार्यक्रम में बोल रहे थे। यह वही एनईपी है जिसे लेकर तमाम शिक्षाविद् और छात्र लगातार विरोध कर रहे हैं।
मोदी ने कहा, ‘‘दुनिया भारत को नयी संभावनाओं की ‘नर्सरी’ के तौर पर देख रही है। कई देश अपने यहां आईआईटी परिसर खोलने के लिए हमसे संपर्क कर रहे हैं। हालांकि उन्होंने यह नहीं बताया कि हम खुद नयी संभावनाओं को खोजने की बजाय अतीत में डुबकी लगा रहे हैं और इतिहास में मनमाने बदलाव कर रहे हैं। नयी शिक्षा नीति नया इतिहास और भविष्य गढ़ने के लिए होनी चाहिए लेकिन पिछले दिनों हुए बदलावों को देखकर कहा जा सकता है कि हम नया इतिहास लिखने की बजाय पुराना इतिहास ही बदल रहे हैं।
यह दो दिवसीय समागम यहां प्रगति मैदान के ‘भारत मंडपम’ में आयोजित किया जा रहा है।
इस कार्यक्रम के दौरान प्रधानमंत्री ने ‘पीएम श्री’ योजना के तहत निधि की पहली किस्त जारी की। प्रधानमंत्री ने इस अवसर पर 12 भारतीय भाषाओं में अनूदित शिक्षा और कौशल पाठ्यक्रम की पुस्तकों का विमोचन भी किया।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva